รูปอาจจะดูรกๆหน่อยนะคะไปกันหลายคน กว่าจะครบคนและเริ่มสั่งอาหารก็หิวมากแล้ว​ จ้วงกันไวมากค่ะ​ แถมเราเองหิวมากกลืมถ่ายแต่ละเมนูที่ทานแบบซูมๆมา มีแต่เป็ดปักกิ่งอันที่3-4​นึกขึ้นได้ถ่ายมารูปนึง

ร้านนี้เป็นร้านอาหารปักกิ่งเก่าแก่ของที่นี่  เปิดมา​ 50 กว่าปีแล้วนะคะ ถ้าจะมาควรจะโทรมาจองล่วงหน้าค่ะ ตอนเราไปถึงทุ่มตรงเป๊ะ แถวที่นั่งยังว่างพอสองทุ่มไปแล้วเต็มทุกโต๊ะ และแน่นมากกก 

เมนูที่ทานกันเมื่อคืน เริ่มที่เด็ดๆก่อนเลย

-เป็ดปักกิ่ง หนังกรอบกริ๊บเลยค่ะ เนื้อนุ่ม​หอมหวาน แผ่นแป้งที่ห่อก็บางและเหนียวนุ่มอีกนั่นแหละ ใส่แตงกวา​ ต้น​หอมญี่ปุ่น​ ราดซอสหน่อย  โอ้ววววว.. อร่อยเหาะมาก​ค่ะ​ มานี่ต้องห้ามพลาดร้านนี้ด้วยประการทั้งปวง

-หมูผัดเปรี้ยวหวาน​ แป้งชุบมาบางๆ ทอดกรอบๆ ผัดกับซอสเปรี้ยวหวานรสชาติดีมากกก จานนี้ก็อร่อยค่ะ

- ข้าวผัดใส่เนื้อเป็ด ข้าวเด้งๆผัดมาดีรสเข้มข้น 

-เกี๊ยวซ่า​ อันนี้ให้แค่ 4 ดาวนะ​คะ​ แป้งหนาไปนิดนึง แต่ไส้ข้างในอร่อยมากก

-กุ้งกะทะร้อน ราดลงถาดควันโขมง กุ้งตัวใหญ่ เนื้อหวานสดเด้งมากค่ะ ซอส​ที่ใส่มา​รสชาติ​คล้ายๆกับซอสเปรี้ยวหวานจานบน อร่อยยย​

-ปอเปี๊ยะ​ทอด​ ทอดมากรอบๆ ใส้ข้างในเยอะมากกก ปรุงรส​มา​อย่างดี​ จานนี้ก็อร่อยย 

-จานนี้เพื่อนบอกชื่อมาแล้วจำไม่ได้ เป็นหมูสับผัดกับเห็ดและเม็ดมะม่วง เอามาห่อในผัก รสชาติดีแต่ไม่ค่อยเข้มข้นเท่าไหร่ 

- scallop roll ใส่ขึ้นไช่ ข้างในไส้อร่อยแต่แป้งข้างนอกหนามากค่ะ

- ผัดบล็อคคอลี่ แข็งไปหน่อย​  ซอสไม่ค่อยเข้มข้น ทานกันไม่หมด

เหล้า​ liquor ที่เห็นในเมนูลองสั่งไปหลายอย่างเลย แล้วบอกไม่มีนะคะ​ น่าจะเอาออกจากเมนูเครื่องดื่ม ร้านนี้เบียร์และไวน์เท่านั้นค่ะ

พนักงานชายจะบริการดีมากค่ะ เอาใจใส่คอยเดินมาเติมเครื่องดื่มให้ตลอด ยิ้มแย้มแจ่มใส​ / พนักงานหญิงหน้าจะนิ่งๆ

บรรยากาศ​ร้านนี้ไม่มีอะไรตกแต่งเป็นพิเศษมากี่ทีๆก็เหมือนเดิม อย่าได้สนใจค่ะ​ มุ่งไปที่อาหารอย่างเดียวพอ

มารอบหน้าคงได้กลับมาซ้ำอีกร้านนี้

ราคาต่อหัวของเมื่อคืน จะหารกันอยู่ที่​ 250​เหรียญนิดๆค่ะ